gu gu gu en en en gu en en gu en el gu el gu gu gu gu gu gu gu gu gu gu gu gu gu gu gu gu gu en gu en gu gu ko en gu en gu en gu gu en gu en en en ro en en en gu gu gu en gu en gu gu gu gu gu gu gu gu gu gu gu gu gu gu gu gu gu en gu gu en en en en en en pl en en en gu en en en
આટલા વરસેય… | શબ્દો છે શ્વાસ મારા
એક નવી રચના, મહિનાના દર પહેલા અને ત્રીજા શનિવારે…
ગુજરાતી સૉનેટ પહેલવારકુ લખાયું એ વાતને આજે ૧૨૫ વર્ષ થયા… ૧૮૮૮થી ૨૦૧૩ની આ મઝલની શરૂઆત બળવંતરાય ક. ઠાકોરના અજરઅમર “ભણકારા” સૉનેટથી થઈ. ગુજરાતી સૉનેટ આ સવા શતાબ્દીમાં કેટલું બધું બદલાયું! આજે તો એ કદાચ મૃતઃપાય પરિસ્થિતિમાં મૂકાયું છે. છતાં ક્યાંક ક્યાંક સૉનેટની જ્યોત આછી તો આછી પણ હજી પ્રજ્વલિત છે. પરંપરાને બાજુએ મૂકીને છંદના બંધન ફગાવીને આજે માણીએ એક ગદ્ય સૉનેટ.
સમયના સળ ચહેરા પર પડ્યા ન હોય, મકાનની એવી હાલત છે,
રંગના પોપડાં ઊખડી ગયા છે કદાચ શુંનું શું સાથે લઈને, પ્લાસ્ટર
ચીરીને ક્યાંક હવા તો ક્યાંક અંધારું મથી રહ્યાં છે અંદર ઉતરવા,
દીવાલો-ગોખલાંઓ રમી રહ્યાં છે કરોળિયાઓ સાથે. અવાવરૂ ઇચ્છા
જેવા એકાદ-બે પીપળા પણ ફૂટી આવ્યા છે નાના-મોટા.વરસાદને
રુચિ ગઈ હોય એવી એકાદ-બે જગ્યાએ શેવાળ પણ ફૂટી નીકળી છે.
આપણુંય આમ તો આવું જ ને ! સમયના થપાટે ક્યાંક કરચલી,
ક્યાંક સફેદી; ક્યારેક કમર, ક્યારેક ઘૂંટણ; કદીક શું, કદીક શું નહીં!
નાના-મોટા ભૂકંપ, પૂર, આગ,
એકદા એકાદા કુંડાળામાંય ગરી નહોતો ગયો આ પગ? હા, હાસ્તો.
પણ તેં સમય પર સાચવી લીધું હતું ને બધું સચવાઈ ગયું, હં ને!
પણ કહે મને, પ્રિયે ! કહે છે કોણ કે આ ચુંબનોને કાટ લાગે છે ?!
આ જો… જો આ… હજી આટલા વરસેય મારાં એક-એક રૂંવાડાં…
– વિવેક મનહર ટેલર
This entry was posted in સૉનેટ by વિવેક. Bookmark the permalink.
14 thoughts on “આટલા વરસેય…”
Rina on November 1, 2013 at 6:00 am said:
રંગના પોપડાં ઊખડી ગયા છે …….અવાવરૂ ઇચ્છાજેવા એકાદ-બે પીપળા પણ ફૂટી આવ્યા છે …….એકાદ-બે જગ્યાએ શેવાળ પણ ફૂટી નીકળી છે……..નાના-મોટા ભૂકંપ, પૂર, આગ,પોપડાં-તડ-શેવાળ વિ. વિ…….
.આપણુંય આમ તો આવું જ ને !
kantilal vaghela on November 1, 2013 at 6:09 am said:
ગુજરાતી ગજલ-કાવ્ય સર્જકો માટેના આપના પ્રયાસને વંદનાઓ
Hasit Hemani on November 1, 2013 at 8:52 am said:
હજી આટલા વરસેય મારાં એક-એક રૂંવાડાં…ઊભા થવાનુ ભૂલ્યા નથી.
kishore Canada on November 1, 2013 at 9:25 am said:
પણ કહે મને, પ્રિયે ! કહે છે કોણ કે આ ચુંબનોને કાટ લાગે છે ?!
આ જો… જો આ… હજી આટલા વરસેય મારાં એક-એક રૂંવાડાં…માં મલકાટ લાગે છે!
vinod gundarwala on November 2, 2013 at 4:39 pm said:
પણ તેં સમય પર સાચવી લીધું હતું ને બધું સચવાઈ ગયું, હં ને!
Nice Doctor Sir, Wishing You Happy a Deepawali and New Year .. ..
please keep sharing such precious poems forever
nishidh on November 12, 2013 at 1:43 pm said:
jjugalkishor on November 12, 2013 at 4:10 pm said:
સમય સમય પર વહેતી રહેતી, બદલતી રહેતી આ કળાને આવો વળા’ક આપવાની આ રીત તાજગી “કાટ નથી લાગ્યો”ની નિશાની બની રહી છે……!
તમને ખૂબ ખૂબ અભિન’દન ! (પ્રથમ પંક્તિમાં “જાણે” શબ્દને ફક્ત ન થી ચલાવી લીધો છે પણ અર્થ સ્ફૂટ થવામાં …….)
પ્રયોગનો આનંદ વહેચી લઉ છું……ફરી ધન્યવાદ !!
harilaql soni on November 12, 2013 at 4:18 pm said:
આફ્રિન આફ્રિન વિવેકભા………… ઇ
pragnaju on November 12, 2013 at 8:50 pm said:
ભરુચથી સૂરત આવતા બ. ક. ઠા દેખાયા. સ નો હ બોલતા ઘોડાગાડીવાળા સાથે ભાષાશુધ્ધી માટે ઝગડતા જો આવા પ્રયોગ અંગે જાણે તો …?
જુ’ ભાઇ એ પ્રયોગ ન કેવળ વધાવ્યો પણ આનંદ વ્યક્ત કર્યો ! વાંચી ફરી ફરી સોનેટ માણી
નાના-મોટા ભૂકંપ, પૂર, આગ,
એકદા એકાદા કુંડાળામાંય ગરી નહોતો ગયો આ પગ? હા, હાસ્તો.
પણ તેં સમય પર સાચવી લીધું હતું ને બધું સચવાઈ ગયું, હં ને!
યાદ તમારી જ પંક્તીઓ
એક જ સ્ખલન આખું જીવન અમને સતત નડતું રહ્યું,
હર રૂપમાં, હર શ્વાસને, હર સ્વપ્નને અડતું રહ્યું.
ભભકભર્યા તેજથી હું લોભાયો,
ને ભય છતાં ધર્યો ગર્વ,
વીત્યાં વર્ષો ને લોપ સ્મરણશ્રી,
સ્ખલન થયાં જે સર્વ,
મારે આજ થકી નવું પર્વ …
jjugalkishor on November 12, 2013 at 9:14 pm said:
“સમયના સળ ચહેરા પર પડ્યા હો જાણે, મકાનની એવી હાલત છે…..”
આટલો ફેરફાર મારા મનમાં આવેલો….‘ન હોય’ એ બે શબ્દો “જાણે”ની અવેજીમાં સફળ નથી જણાયા….પણ તમારા કિબોર્ડમાં મને લખતાં ફાવ્યું નહીં….
Harshad Mistry on November 13, 2013 at 6:43 am said:
While I was reading this,so many missing memory jump in front of me.
God Bless You, very touching.
lata j hirani on November 13, 2013 at 3:08 pm said:
bahu j gamyu. gady kavy ane navo prayog, banne…
Chetna Bhatt on November 13, 2013 at 3:28 pm said:
CHETAN SHUKLA on December 2, 2013 at 12:13 pm said:
સરસ બહુ ગમ્યુ ……..
Proudly powered by WordPress